2020. gada 26. augustā Rīkojums Nr. 475

Rīgā (prot. Nr. 50 24. §)

**Par atbalstītajiem pašvaldību investīciju projektiem valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību**

1. Pamatojoties uz Ministru kabineta 2020. gada 14. jūlija noteikumu Nr. 456 "Noteikumi par nosacījumiem un kārtību, kādā pašvaldībām izsniedz valsts aizdevumu ārkārtējās situācijas ietekmes mazināšanai un novēršanai saistībā ar Covid-19 izplatību" 7. punktu, apstiprināt pašvaldību iesniegto investīciju projektu sarakstu valsts aizdevumu piešķiršanai ārkārtējās situācijas ietekmes mazināšanai un novēršanai saistībā ar Covid-19 izplatību (pielikums):

1.1.  2020. gadā 11 869 610,47 *euro* apmērā. Aizdevumu piešķirt no Ministru kabineta 2020. gada 30. aprīļa sēdes protokollēmuma "Informatīvais ziņojums "Par pašvaldību aizņēmuma limita palielināšanu Covid-19 ekonomisko seku mazināšanai"" (prot. Nr. 29 10. §) 2. punktā minētā pašvaldību aizņēmumu kopējā palielinājuma 150 000 000 *euro* apmērā;

1.2.  2021. gadā 6 879 709,53 *euro* apmērā. Aizdevumu piešķirt no likuma "Par vidēja termiņa budžeta ietvaru 2020., 2021. un 2022. gadam" 16. pantā noteiktā pašvaldību kopējo aizņēmumu palielinājuma 118 138 258 *euro* apmērā.

2. Jautājumu par pašvaldību kopējā aizņēmumu limita palielināšanas iespējām 2021. gadā skatīt likumprojekta "Par valsts budžetu 2021. gadam" un likumprojekta "Par vidēja termiņa budžeta ietvaru 2021., 2022. un 2023. gadam" izstrādes procesā.

Ministru prezidents A. K. Kariņš

Vides aizsardzības un

reģionālās attīstības ministrs J. Pūce